b'\n_START_ARTICLE_\nKaley Cuoco\n_START_SECTION_\nCopil\xc4\x83ria\n_START_PARAGRAPH_\nCuoco s-a n\xc4\x83scut \xc3\xaen Camarillo, California,, tat\xc4\x83l ei este Gary Carmine Cuoco, de profesie broker, iar mama, Layne Ann Wingate, casnic\xc4\x83. Ea are o sor\xc4\x83 mai mic\xc4\x83, Briana. A terminat liceul la 16 ani. Are mai multe animale de companie, incluz\xc3\xa2nd un Jack Russell Terrier numit Raquel.\n_START_SECTION_\nCariera\n_START_PARAGRAPH_\nCuoco a \xc3\xaenceput s\xc4\x83 joace la v\xc3\xa2rsta de 6 ani. Primul rol major l-a avut \xc3\xaen filmul din 1992  Quicksand: No Escape. Rolul ei ca Maureen McCormick din filmul Growing Up Brady (2000) a atras mai mult\xc4\x83 aten\xc8\x9bie asupra sa aduc\xc3\xa2ndu-i un roll \xc3\xaen sitcomul Ladies Man. \xc3\x8en 2004, pe l\xc3\xa2ng\xc4\x83 rolul din 8 Simple Rules unde a jucat o adolescent\xc4\x83, ea avut roluri importante \xc3\xaen miniseria 10.5, filmul Crimes of Fashion \xc8\x99i \xc3\xaen filmul independent Debating Robert Lee. \xc3\x8en 2000 ea a ap\xc4\x83rut \xc3\xaen filmul Disney, Alley Cats Strike._NEWLINE_Cuoco s-a plasat pe locul 78 \xc3\xaen topul \xe2\x80\x9eCele mai sexy 100 de femei\xe2\x80\x9d din 2005 realizat de revista FHM. Mai t\xc3\xa2rziu, \xc3\xaen 2004, ea a interpretat vocea lui Brandy Harrington din serialul Disney Brandy and Mr. Whiskers._NEWLINE_Cuoco a jucat rolul lui Bridget Hennessy \xc3\xaen sitcomul american 8 Simple Rules. Bridget era cel mai b\xc4\x83tr\xc3\xa2n copil, de\xc8\x99i era cu 6 ani mai t\xc3\xa2n\xc4\x83r\xc4\x83 dec\xc3\xa2t actri\xc8\x9ba care o interpreta pe sora mai mic\xc4\x83 (Amy Davidson), \xc8\x99i era considerat\xc4\x83 \xe2\x80\x9ecea mai frumoas\xc4\x83 fat\xc4\x83 din \xc8\x99coal\xc4\x83\xe2\x80\x9d._NEWLINE_Ea a ap\xc4\x83rut \xc3\xaen al optulea sezon al serialului Charmed interpret\xc3\xa2nd-o pe Billie Jenkins. \xc3\x8en 2004, Cuoco a jucat \xc3\xaen filmul The Hollow al\xc4\x83turi de starurile Nick Carter \xc8\x99i Kevin Zegers._NEWLINE_\xc3\x8en septembrie 2007, Cuoco a \xc3\xaenceput s\xc4\x83 joace \xc3\xaen sitcomul de pe CBS, Teoria Big Bang. Ea o interpreteaz\xc4\x83 pe Penny, o frumoas\xc4\x83 lucr\xc4\x83toare de la Fabrica de Pl\xc4\x83cinte cu br\xc3\xa2nz\xc4\x83 ce se mut\xc4\x83 visavis de doi tocilari, Sheldon (Jim Parsons) \xc8\x99i Leonard (Johnny Galecki)._NEWLINE_Cuoco a mai ap\xc4\x83rut \xc3\xaen filmul To Be Fat Like Me de pe televiziunea american\xc4\x83 Lifetime TV ce a avut premiera pe 8 ianuarie 2007.  De asemenea, ea a avut un rol minor \xc3\xaen episoadele \xe2\x80\x9eThe Message\xe2\x80\x9d \xc8\x99i \xe2\x80\x9eChicago\xe2\x80\x9d din serialul Prison Break.\n_START_SECTION_\nVia\xc8\x9ba personal\xc4\x83\n_START_PARAGRAPH_\n\xc3\x8en prezent, Cuoco locuie\xc8\x99te \xc3\xaen San Fernando Valley, California, cu c\xc4\x83\xc8\x9beii s\xc4\x83i German Shepherd numit Duke \xc8\x99i Chihuahua-Dachshund numit Petey. \xc3\x8ei place s\xc4\x83 c\xc4\x83l\xc4\x83reasc\xc4\x83, s\xc4\x83 fac\xc4\x83 kickboxing, s\xc4\x83 joace bowling, s\xc4\x83 c\xc3\xa2nte la tobe \xc8\x99i s\xc4\x83 joace tenis de mas\xc4\x83. \xc3\x8en showul Ellen, ea i-a d\xc4\x83ruit lui Ellen o palet\xc4\x83 de tenis de mas\xc4\x83 semnat\xc4\x83 de actorii serialului Teoria Big Bang. Ea a fost o juc\xc4\x83toare amatoare de tenis, ajung\xc3\xa2nd cunoscut\xc4\x83 la nivel na\xc8\x9bional, joc pe care l-a \xc3\xaenceput \xc3\xaenc\xc4\x83 de la v\xc3\xa2rsta de trei ani, p\xc3\xa2n\xc4\x83 c\xc3\xa2nd s-a apucat serios de actorie \xc3\xaen 2002 \xc3\xaen 8 Simple Rules.'